[pic] | EUROOPAN YHTEISÖJEN KOMISSIO |

Bryssel 2.2.2009

KOM(2009) 32 lopullinen

ALUSTAVA LISÄTALOUSARVIOESITYS NRO 2 VUODEN 2009 YLEISEEN TALOUSARVIOON

MENOTAULUKKO PÄÄLUOKITTAIN Pääluokka III – Komissio

(komission esittämä)

ALUSTAVA LISÄTALOUSARVIOESITYS NRO 2VUODEN 2009 YLEISEEN TALOUSARVIOON

MENOTAULUKKO PÄÄLUOKITTAINPääluokka III – Komissio

Euroopan komissio ottaa huomioon

- Euroopan yhteisön perustamissopimuksen ja erityisesti sen 272 artiklan,

- Euroopan atomienergiayhteisön perustamissopimuksen ja erityisesti sen 177 artiklan,

- Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on viimeksi muutettuna neuvoston asetuksella (EY, Euratom) N:o 1525/2007[2], ja erityisesti sen 37 artiklan,

ja esittää budjettivallan käyttäjälle alustavan lisätalousarvioesityksen nro 2 vuoden 2009 talousarvioon.

SISÄLLYSLUETTELO

1. Johdanto 4

2. SESAR 4

3. Tautien ehkäisyn ja valvonnan eurooppalainen keskus (ECDC) 5

4. Euroopan rautatievirasto (ERA) 6

5. Muutokset talousarvion selvitysosaan 7

5.1. Operationaaliset GMES-palvelut 7

5.2. Elintarvikerahoitusväline 7

MUUTOKSET PÄÄLUOKITTAISEEN MENOTAULUKKOON

Muutokset pääluokittaiseen menotaulukkoon toimitetaan erikseen SEI-BUD-järjestelmän välityksellä. Pääluokittaisen menotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä.

1. Johdanto

Tämä vuotta 2009 koskeva alustava lisätalousarvioesitys (ALTE) nro 2 kattaa seuraavat toimenpiteet:

- SESAR-yhteisyrityksen henkilöstötaulukon sisällyttäminen yhteisön talousarvioon asetukseen (EY) N:o 219/2007[3] tehtyjen muutosten mukaisesti;

- tautien ehkäisyn ja valvonnan eurooppalaisen keskuksen (ECDC) henkilöstötaulukkoon tehtävät muutokset vuoden 2009 talousarvion mukaisesti;

- Euroopan rautatieviraston (ERA) henkilöstötaulukkoon tehtävät muutokset;

- talousarvion selvitysosaan tehtävät muutokset.

Vuotta 2009 koskevalla alustavalla lisätalousarvioesityksellä nro 2 ei ole taloudellisia vaikutuksia.

2. SESAR

SESAR-yhteisyritys, jonka tehtävänä on uuden sukupolven eurooppalaisen ilmaliikenteen hallintajärjestelmän kehittäminen, perustettiin 27. helmikuuta 2007 (neuvoston asetus (EY) N:o 219/2007) EY:n perustamissopimuksen 171 artiklan mukaisesti. Yhteisyritysten oikeudellista asemaa ei kuitenkaan ole määritelty selkeästi, mikä on aiheuttanut paljon ongelmia SESAR-yhteisyrityksen oikeudellista ja hallinnollista rakennetta muodostettaessa. SESAR-yhteisyritys ja sen henkilökunta ovat toistaiseksi Belgian lainsäädännön alaisia, mutta itse yhteisyritys on perustettu ja sitä hallinnoidaan neuvoston asetuksen mukaisesti.

Seitsemännen TTK-puiteohjelman käynnistämisen jälkeen EU:n toimielimet ovat soveltaneet uutta lähestymistapaa yhteisyritysten perustamiseen. Lähestymistapa perustuu siihen, että yhteisyrityksiä pidetään ”yhteisön eliminä”, jotka hyötyvät Euroopan yhteisön erioikeuksista ja vapauksista. Tämän vuoksi yhteisyritysten henkilöstöön sovelletaan EY:n henkilöstösääntöjä. Lisäksi yhteisyrityksiin ja niiden henkilöstöön sovelletaan erioikeuksista ja vapauksista tehtyä pöytäkirjaa. Tätä lähestymistapaa sovellettiin ensimmäisen kerran vuonna 2008 perustettaessa viittä uutta yhteisyritystä yhteisiä teknologiahankkeita varten (Clean Sky -hanke, ENIAC, Innovatiiviset lääkkeet -aloite (IMI), Artemis ja polttokenno- ja vety-yhteisyritys).

SESAR-yhteisyritys oli perustettu vuotta aiemmin saman oikeusperustan mukaisesti kuin uudet yhteisyritykset. SESAR-yhteisyrityksen oikeudellista asemaa muutetaan vastaamaan muita yhteisyrityksiä, jotta voidaan varmistaa yhteisön lähestymistavan yhdenmukaisuus näitä elimiä perustettaessa.

Tämän vuoksi komissio on tehnyt ehdotuksen asetuksen (EY) N:o 219/2007 muuttamisesta. Asetuksen muuttamisesta seuraa muun muassa, että SESAR-yhteisyrityksen henkilöstö kuuluu EY:n henkilöstösääntöjen piiriin väliaikaisina tai sopimussuhteisina toimihenkilöinä. SESAR-yhteisyrityksen henkilöstötaulukko on sen vuoksi sisällytettävä yhteisön talousarvioon. Neuvoston asetus (EY) N:o 1361/2008, jolla muutetaan asetusta (EY) N:o 219/2007, annettiin 16. joulukuuta 2008[4], ja se tuli voimaan 1. tammikuuta 2009.

SESAR-yhteisyritys on jo aloittanut toimintansa ja palkannut alkuvaiheessa tarvittavaa henkilöstöä. Yhteisyrityksen toiminnan jatkuvuuden varmistamiseksi sen nykyinen henkilöstö on siirrettävä sujuvasti henkilöstösääntöjen piiriin, ja loppuosa henkilöstöstä on palkattava vuoden 2009 kuluessa. Tämän vuoksi SESAR-yhteisyrityksen henkilöstötaulukko on sisällytettävä yhteisön talousarvioon heti varainhoitovuoden 2009 alkaessa.

Henkilöstötaulukko on tämän asiakirjan talousarvioliitteessä.

3. Tautien ehkäisyn ja valvonnan eurooppalainen keskus (ECDC)

Tautien ehkäisyn ja valvonnan eurooppalainen keskus (ECDC) on Tukholmassa sijaitseva hajautettu ”ensimmäisen pilarin” virasto, jonka tehtävänä on seurata ja arvioida tartuntatautien aiheuttamia uhkia ihmisten terveydelle sekä tiedottaa niistä. Tämä alustava lisätalousarvioesitys perustuu tarpeeseen muuttaa keskuksen henkilöstötaulukko vastaamaan budjettivallan käyttäjän tekemiä, vuoden 2009 talousarviota koskevia päätöksiä.

ECDC:n organisaation perusrakenne ja valmiudet on nykyään määritetty toiminta-aloittain: käytössä on epidemiologinen seurantajärjestelmä, valmius- ja reagointikapasiteetti, valmius tarjota pyynnöstä tieteellisiä neuvoja ja riskienarviointeja sekä valmius järjestää epidemiologista koulutusta ja harjoittaa asianmukaista terveysviestintää. Keskuksen kehitys on silti vielä alkuvaiheessaan. Sen tarjoamat peruspalvelut ovat hyödyllisiä, mutteivät täytä kaikkia sidosryhmien tarpeita ja odotuksia.

Ulkopuolisten arvioijien vastikään tekemässä raportissa vahvistetaan, että keskus on onnistunut vakiinnuttamaan asemansa tieteellisenä huippukeskuksena ja että se tuo lisäarvoa tartuntatautien ehkäisyyn ja torjuntaan. Raportissa kuitenkin suositellaan tartuntatauteihin liittyvän toiminnan konsolidointia ja syventämistä.

Komissio yhtyy raportissa esitettyihin päätelmiin. Keskukseen on investoitava jatkossakin, jotta se pystyy täysipainoisesti hoitamaan nykyisen tehtävänsä eli vahvistamaan Euroopan valmiuksia ehkäistä tartuntatauteja. Tämän lähestymistavan mukaisesti komissio antoi 13. marraskuuta 2008 Euroopan parlamentille ja neuvostolle tiedonannon ECDC:n suunnitelluista toimista ja resurssitarpeista (KOM/2008/741). Tiedonannossa päivitettiin vuonna 2003 (keskusta perustettaessa) laadittu ensimmäinen rahoitusselvitys, jotta voitiin ottaa huomioon ECDC:n saavutukset sen ensimmäisten kolmen toimintavuoden ajalta ja ulkopuolisen arvioinnin tulokset. On huomattava, että vuosien 2007–2013 monivuotisessa rahoituskehyksessä osoitetut varat riittävät ECDC:n suunniteltujen toimien toteuttamiseen.

Euroopan parlamentti hyväksyi vuotta 2009 koskevan talousarviomenettelyn loppuvaiheessa äänestyksessä muutoksen, jolla vapautettiin varauksessa olevat ECDC:n määrärahat. Komissio oli vuoden 2009 alustavassa talousarvioesityksessään ehdottanut kyseisten määrärahojen ottamista varaukseen edellä mainitun tiedonannon hyväksymiseen asti. Hyväksytyssä muutoksessa ei kuitenkaan käsitelty ECDC:n henkilöstötaulukon päivittämistä. Päivitys on tarpeen, jotta henkilöstötaulukko voidaan mukauttaa keskuksen suunniteltuun uuteen rakenteeseen, joka esitetään komission 13. marraskuuta 2008 antamassa tiedonannossa ja joka on jo otettu huomioon vuoden 2009 talousarvioon otetuissa määrärahoissa.

Tämän vuoksi komissio esittää lisätalousarvion, jolla otetaan vuoden 2009 talousarvioon ECDC:n henkilöstötaulukkoon tarvittavat muutokset, jotta taulukko on yhdenmukainen komission Euroopan parlamentille ja neuvostolle 13. marraskuuta 2008 antaman tiedonannon ja vuoden 2009 talousarvioon otettujen määrärahojen kanssa.

Ehdotettuun henkilöstötaulukkoon sisältyy 40 uutta väliaikaisen toimihenkilön tointa. Täydellinen henkilöstötaulukko on tämän asiakirjan talousarvioliitteessä. Suunnitellut tavoitteet ovat toiminta-aloittain seuraavat:

Tavoite | Nimike | Uudet toimet 2009 | Väliaikaiset toimihenkilöt yhteensä vuoden 2009 lopussa |

1 | Tautikohtaiset ohjelmat | 9 | 27 |

2 | Seuranta | 6 | 28 |

3 | Tieteellinen neuvonta | 6 | 23 |

4 | Valmistautuminen ja reagointi | 5 | 19 |

5 | Koulutus | 1 | 7 |

6 | Terveysviestintä | 6 | 21 |

7 | Kumppanuudet | 1 | 5 |

Sisäinen | Hallintotapa ja johto | 1 | 9 |

Sisäinen | Hallinnolliset palvelut | 5 | 31 |

Yhteensä | 40 | 170 |

4. EUROOPAN RAUTATIEVIRASTO (ERA)

Yhteisön talousarviossa hyväksytty vuoden 2009 henkilöstötaulukko ei täysin vastaa viraston tarpeita, kun otetaan huomioon 16. joulukuuta 2008 annetun asetuksen (EY) N:o 1335/2008[5] mukainen viraston laajennettu toimivalta ja sen henkilöstöpolitiikka, urakehitys mukaan lukien (viraston monivuotisen, vuosien 2009–2011 henkilöstötaulukon mukaisesti). Tämän vuoksi henkilöstötaulukkoa on muutettava seuraavasti:

- Aiempiin henkilöstötaulukkoihin sisältyi palkkaluokkaan AD 15 kuuluva pääjohtajan virka. Tämä virka poistettiin erehdyksessä henkilöstötaulukosta vuoden 2009 talousarviossa, ja se olisi palautettava henkilöstötaulukkoon.

- AST-virkoja lisätään kolme, ja AD-virkoja vähennetään kolme. Näin viraston operatiivisille toimille saadaan asianmukainen hallinnollinen tuki.

Täydellinen henkilöstötaulukko teknisine muutoksineen on tämän asiakirjan talousarvioliitteessä. Virastolle osoitettujen virkojen kokonaismäärä ei muutu, eivätkä muutokset edellytä lisävaroja talousarviosta.

5. Muutokset talousarvion selvitysosaan

5.1. Operationaaliset GMES-palvelut

Vuonna 2008 pantiin onnistuneesti täytäntöön valmistelutoimi ”Operationaalisten GMES-palvelujen toteuttaminen” (Ympäristön ja turvallisuuden maailmanlaajuinen seuranta, momentti 02 02 11), kun pelastuspalveluja koskeva tarjouskilpailu saatiin päätökseen ja talousarviosta varattiin tarvittavat määrärahat. Seuraavaksi toteutetaan vuonna 2009 viitetietoja tarjoava palvelu yhteistyössä kansallisten maanmittauslaitosten ja muiden tiedon tuottajien kanssa. Talousarvion selvitysosaa olisi kuitenkin muutettava vastaavasti (ks. tarkistettu selvitysosa talousarvioliitteessä).

5.2. Elintarvikerahoitusväline

Euroopan komissio, neuvosto ja Euroopan parlamentti ovat tehneet sopimuksen rahoitusvälineestä, jolla tehostetaan elintarvikkeiden jyrkkään hinnannousuun liittyvää nopeaa toimintaa kehitysmaissa. Tähän liittyvää tukea olisi voitava suunnata myös valtiosta riippumattomille järjestöille ja muille vastaaville toimijoille. Tämän vuoksi on muutettava täytäntöönpanomenetelmiä, jotka alun perin perustuivat yksinomaan kumppanuuksille kansainvälisten ja alueellisten järjestöjen kanssa. Tuen myöntäminen myös valtiosta riippumattomille järjestöille ja muille vastaaville toimijoille edellyttää komissiolta tiiviimpää ja työvoimavaltaisempaa seurantaa paikan päällä. Jotta lähetystöissä voidaan palkata ulkopuolista henkilöstöä, josta aiheutuvat kulut rahoitetaan alamomentilta 21 01 04 05 (Rahoitusväline elintarvikkeiden jyrkkään hinnannousuun liittyvää nopeaa toimintaa varten kehitysmaissa — Hallintomäärärahat), komissio ehdottaa talousarvion selvitysosan muuttamista vastaavasti. Budjettivallan käyttäjän jo hyväksymiin hallintomäärärahoihin ei kuitenkaan tehdä enää muutoksia.

[1] EYVL L 248, 16.9.2002, s. 1.

[2] EUVL L 343, 27.12.2007, s. 9.

[3] EUVL L 64, 2.3.2007, s. 1.

[4] EUVL L 352, 31.12.2008, s.12.

[5] EUVL L 354, 31.12.2008, s. 51.